一早就知李家係灣仔開左分店，今個星期終於有時間試下！灣仔分店個設計同尖沙咀一樣，不過就大好多。所以都唔使點等就有位！今次試左幾樣，蔥雞，海鮮餅同bbq雞！蔥雞都係咁好食！唔會炸到乾曬，夾埋一齊食，正！海鮮餅煎得夠乾又多料真係好有係韓國食既感覺hahahaha.bbq 雞就辣辣地咁，個味幾得意，仲有d年糕都好好味呀！呢度好多韓國人，好似真係去左韓國咁。哈哈！老細仲請我地食芝士粟米！正呀！老細係韓國人，但係又會講下少少廣東話！要讚一讚，店員都好好服務！